L'Ajuntament de Sagunt i Adif comencen a treballar en la integració de l'espai ferroviari
05 de febrer 2025

![](/media/ucsf1qab/img_1571_c.jpg?width=850&height=566.6666666666666)

L'Ajuntament de Sagunt i Adif ja es troben concretant el projecte d'integració de l'espai ferroviari a la ciutat i la nova estació de ferrocarril. L'alcalde, Darío Moreno, i el regidor de Mobilitat Urbana, Javier Raro, han mantingut una reunió de treball amb la directora de Planificació Funcional d'Adif, Valverde Lage, junt amb personal tècnic de totes dos administracions.  
  
La trobada ha suposat “un primer pas” amb l'objectiu de dotar d'una major permeabilitat la trama urbana. Es tracta de millorar la integració del ferrocarril a la ciutat i reduir l'impacte ambiental i sonor del pas dels trens. A més, la reunió ha servit per a abordar les possibles ubicacions de la nova estació de tren, que comptarà amb parada d'Alta Velocitat i un espai intermodal per a connectar amb transport llançadora el Port de Sagunt.

[Després de rebre llum verda per part del Ministeri](https://aytosagunto.es/es/actualidad/sagunto-tendra-nueva-estacion-de-tren-con-parada-de-ave-y-punto-lanzadera-al-puerto-de-sagunto/) a la proposta de nova estació, esta és la primera reunió tècnica que mantenen Adif i l'Ajuntament per a perfilar la iniciativa. “El Ministeri de Transports sempre ha rebut positivament les nostres propostes. La iniciativa avança, però encara ens queda molta faena al davant”, ha anticipat l'alcalde. En este sentit, Moreno ha remarcat que “cal treballar amb el màxim rigor, plantejar les necessitats del municipi i estudiar la viabilitat de les propostes que posem sobre la taula”.

En la mateixa línia, el regidor de Mobilitat Urbana, Javier Raro, ha determinat que la nova estació de tren “és un projecte a llarg termini, que transformarà la ciutat”. “Hem fet un primer pas molt important, que és aconseguir el compromís del Ministeri. Ara queda un llarg camí al davant, amb molta faena,”, ha afirmat.

A falta de polir els detalls concrets de l’actuació a desenvolupar sobre l'estació, el pas de ciutat sobre les vies, els accessos o l'aparcament, l'Ajuntament ha confirmat, no obstant això, que es veuran complides les tres reivindicacions principals de la ciutat: “Integració urbana, parada de servicis d'Alta Velocitat i connexió amb el Port de Sagunt”. “Així mateix, seguirem en converses amb la Generalitat Valenciana per a posar en marxa el transport llançadora fins a l'estació amb màxima prioritat”.

![](/media/oqjlvv52/050225-reunió_adif_c.jpg?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-i-adif-comencen-a-treballar-en-la-integracio-de-l-espai-ferroviari/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-i-adif-comencen-a-treballar-en-la-integracio-de-l-espai-ferroviari/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-i-adif-comencen-a-treballar-en-la-integracio-de-l-espai-ferroviari/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-i-adif-comencen-a-treballar-en-la-integracio-de-l-espai-ferroviari/)